als_Latn dik_Latn sag_Latn
Pas vdekjes së diktatorit,në Kongresin e 9 të Partisë Punës,Ramiz Alia do të shpallte “Kongresin e vazhdimësisë në rrugën e shokut Enver me 150 mijë komunistë”, në armatën e madhe bolshevike. Këto ditë edhe Edi Rama organizoj festën e përvjetorit të Partisë Socialiste që përkon me datën 10 Qershor 1991dhe në sinkron me Ramiz Alinë, do të shpallte synimin e tij për 150 mijë komunistë lule në radhët e “Rilindjes” së tij të famshme. Me një fjalim hipokrit dhe plot me batuta bajate e pa kuptim,u përpoq që të ironizonte kundërshtarët politik, por edhe bashkëpunëtorët e tij, duke lënë në hije se ai personalisht nuk përfaqësonte Partinë Socialiste, por “Rilindjen” që tani më nuk është ajo forcë politike që 24 vjet më parë “lindi” si thotë Edi Rama, por u përpoq të transformohej nga një parti marksiste-leniniste, në një parti të modelit socialist europian. Dhe në këtë pikëpamje Edi Rama nuk është as protagonist dhe as pjesëmarrës në këtë eveniment historik të kësaj force politike. Në atë kohë ai ishte një emigrant i rëndomtë, që ruante derrat në një stallë në periferi të Parisit. Për opinionin, është i kuptueshëm fakti se për çfarë arsye nuk u përkujtua ky përvjetor në datën e caktuar. Në atë dalje publike, me një fjalim patetik,me një histerizëm të shfrenuar, i sëmuri psiqik i “Rilindjes” kishte marrë profilin e një diktatori. Nuk është për t’u çuditur të heqim një paralele në prag të rënies së regjimit komunist në Rumani, kur diktatori Çaushesku me Elenën, duartrokiteshin nga një masë stërmadhe njerëzish, që të linte përshtypjen e një regjimi të përjetshëm me një përkrahje të gjerë popullore. Por dihet fundi i tyre tragjik vetëm pak ditë më vonë. Kjo ceremoni kishte humbur kuptimin e saj edhe për faktin se nuk morën pjesë dy Ambasadorët më të rëndësishëm të Amerikës dhe të Bashkimit Europian në vendin tonë. Nuk ka më asnjë dyshim, se Amerika dhe Europa e kanë bojkotuar “Rilindjen” e Edvinit. Amerika dhe Europa kanë dëshmuar se në zgjedhjet e 21 Qershorit janë zgjedhur kriminelë të afirmuar që të drejtojnë Bashkitë e Shqipërisë. Përfaqësuesit e vendeve që monitorojnë dhe ndihmojnë Shqipërinë në rrugën e integrimit euroatlantik, nuk mundet që të shtrëngonin duart me kriminelët që fituan paturpësisht dhe padrejtësisht për të drejtuar pushtetin lokal në Shqipëri. Ambasadorët nuk mundet që të pranonin të bëheshin pjesë e kësaj maskarade politike, kur institucionet demokratike kishin dhënë alarmin se zgjedhjet e 21 Qershorit ishin manipuluar, blerë dhe terrorizuar nga qeveria Rama-Meta. Kur qeveria në vend që të përmbushte detyrimin e saj kushtetues për të garantuar zgjedhje të lira dhe të ndershme,u angazhua në një terror shtetërorë të pa parë kundër qytetarëve të saj. Kryeministri Edi Rama dhe Kryetari i Kuvendit Ilir Meta,përkundrazi u angazhuan në një fushatë të pandershme kundër opozitës. Duke përdorur gjithë potencialin politik dhe ekonomik të shtetit, lëshuan një lukuni të tërbuar nga administrata publike, duke përdoruar të gjitha mjetet e frikës dhe të terrorit shtetërorë kundër votuesve shqiptarë. Votuesit e varfër u blenë me paratë e krimit shtetërorë të organizuar. Kryetari i Komisionit të Jashtëm të Parlamentit Europian Elmar Brok, ka shprehur hapur shqetësimin e tij dhe të Komisionit lidhur me shitblerjen e votës, përdorimin e administratës dhe manipulimin e listave të votimit nga mazhoranca në këto zgjedhje. -“Situata në Shqipëri-deklaroi Brok-, duket një rrëmujë. Në raportin e OSBE nuk flitet aspak mirë lidhur me presionin ndaj medias, flitet për shitblerje votash me para ose ushqime,manipulim të listave të votuesve, përdorim të administratës publike në fushatë, inkurajim të administratës për të orientuar votimin,presion mbi votuesit për të votuar sipas udhëzimeve. Madje, ka pasur edhe agresion fizik dhe 34% të përdorimit të administratës publike”, ka thënë Brok. Edhe Eurodeputeti Eduard Kukan i ka konsideruar si shumë shqetësuese zhvillimet jo pozitive me të cilat u zhvilluan zgjedhjet në Shqipëri. Shqetësimi më i madh sipas Kukan,ka qenë përfshirja e Kandidatve me të kaluar kriminale në këto zgjedhje. Në këtë sinkron, ka shfaqur më parë shqetësimin e tij edhe Ambasadori Amerikan në Tiranë Donald Lu dhe Ambasadorja e BE në Shqipëri. U vu re edhe bojkoti i mjaft figurave politike që janë pjesë thelbësore e themelimit dhe reformimit të kësaj force politike. Dy aligatorët e të majtës ish-komuniste Rama-Meta, u paraqitën në atë ceremoni të akullt, me mjaft pompozitet të shtirur me bashkëshortet e tyre në krah. Shumë shpejt në këtë dalje publike, duke u përpjekur që të tregonin besnikërinë e tyre ndaj njëri tjetrit në rrafshin politik dhe atë familjar, pozuan duke biseduar me bashkëshortet e njëri-tjetrit në mënyrën më të “përzemërt”. Në këtë pikëpamje, Edi Rama nuk shquhet për besnikëri, as në rrafshin politik dhe as në atë familjar. Edhe në rrafshin politik, Edi Rama ka dëshmuar se është mjaft i pabesë. Ai e largoi nga Partia Socialiste themeluesin e saj, liderin historik Fatos Nanon, njeriu që e mori nga stalla e derrave në periferi të Parisit me thonj të paprerë dhe u gdhiu Ministër Kulture në Tiranë. Nga ana tjetër në këtë pikëpamje Ilir Meta, shquhet si një peshkaqen i aferave, duket se nuk i bëhet vonë për Don Zhuanin e “Rilindjes”, për prostitutën politike si e ka quajtur ai pak kohë më parë. Ai e shikon problemin më tepër në rrafshin politik. Kopertura e tyre politike në të gjithë veprimtarinë e tyre, ka vetëm një emër, ajo është pabesia. Këneta e “Rilindjes” është qelbur fare sidomos pas zgjedhjeve farsë të 21 Qershorit, kur dy aligatorët e të majtës ish-komuniste po shfaqin hapur pakënaqësinë dhe pabesinë ndaj njëri-tjetrit. Tani më dukshëm është fare e qartë, se ata po zhgërryhen në kënetën e qelbur të “Rilindjes”, të gatshëm për një kacafytje eventuale për të eliminuar njëri-tjetrin brenda të majtës ish-komuniste, apo me qëllimin e largimit nga politika të atij që do të humbë ndeshjen. Edi Rama dhe Ilir Meta e kanë humbur përfundimisht besimin në institucionet ndërkombëtare se mundet që të ndërtojnë institucione demokratike në Shqipëri. Kapja nga ana e ekzekutivit e të gjitha pushteteve, është një alarm i madh se demokracia në Shqipëri është tejet e kërcënuar me premisat e vendosjes së një neodiktature të tipit bolshevik. Pushteti ekzekutiv i qeverisë,po bën përpjekje dhe ka realizuar në përgjithësi, që të bëjë zap dhe ta vendosë nën hyqmin e qeverisë Parlamentin dhe Organet e Drejtësisë. Media që konsiderohet si pushteti i katërt në një vend demokratik, sot është e terrorizuar dhe e blerë nga Edi Rama dhe Ilir Meta. Gazetarët kërcënohen hapur në mënyrë publike si në një vend diktatorial. Ështe një fakt tanimë se mafia në pushtet ka hedhur miliona Euro për të blerë votat e qytetarëve të varfër dhe të painformuar të Shqipërisë. Sipas një lajmi të pakonfirmuar, por që ka rrjedhur nga kupola elektorale e Partisë Socialiste në Durrës, Vangjush Dako ka hedhur plot 24 milion Euro për të blerë dhe manipuluar votat, duke blerë votuesit, komisionerët dhe shpenzime të tjera për fushatën si dreka, darka, postera dhe reklama në TV. Kjo pamje e trishtë është anekënd Shqipërisë. Në të gjitha këto fakte dhe shqetësime edhe të faktorit ndërkombëtar, Partia Demokratike dhe opozita duhet të rishikojë qëndrimin e tyre në raport me zgjedhjet e 21 Qershorit. Nuk duhet bërë gabimi fatal që për hir të një qëndrueshmërie si fasadë politike, të bëhet nëpërkëmbja e vullnetit të popullit në dhunimin e votës. Dhunimi i votës së lirë është tipari themelorë i dhunimit të demokracisë dhe vendosja e diktaturës. Partia Demokratike nuk duhet të gabojë dhe të kontestojë procesin zgjedhorë vetëm në zona të caktuara. Procesi në zgjedhjet e 21 Qershorit që nga baza deri në KQZ, ka dështuar në tërë kompleksin e tij. Partia Demokratike në bashkëpunim edhe me institucionet demokratike ndërkombëtare duhet t’i konsiderojë nul, nuk duhet t’i njohë zgjedhjet e 21 Qershorit.
als_Latn